L 365/158 Jurnalul Oficial al Uniunii Europene 19.12.2014 DECIZIA DE PUNERE ÎN APLICARE A COMISIEI din 17 decembrie 2014 privind recunoaşterea Japoniei în temeiul Directivei 2008/106/CE a Parlamentului European și a Consiliului în ceea ce priveşte sistemele de formare și certificare a navigatorilor [notificată cu numărul C(2014) 9590] (Text cu relevanță pentru SEE) (2014/935|UE) COMISIA EUROPEANĂ, având în vedere Tratatul privind funcţionarea Uniunii Europene, având în vedere Directiva 2008/106/CE a Parlamentului European şi a Consiliului din 19 noiembrie 2008 privind nivelul minim de formare a navigatorilor (!), în special articolul 19 alineatul (3), întrucât: (1) În conformitate cu Directiva 2008/106/CE, statele membre pot decide să recunoască certificatele corespunzătoare ale navigatorilor eliberate de țări terțe, cu condiția ca țara terță respectivă să fie recunoscută de Comisie. Aceste țări terțe trebuie să îndeplinească toate cerințele Convenției Organizației Maritime Internaţionale privind standar- dele de pregătire a navigatorilor, brevetareatestare și efectuare a serviciului de cart (denumită în continuare „Convenția STCW”) din 1978, cu modificările ulterioare. (2)  Prin scrisoarea din 13 mai 2005, Republica Cipru a solicitat recunoaşterea Japoniei. În urma acestei solicitări, Comisia a contactat autoritățile japoneze în vederea evaluării sistemelor de formare şi certificare şi pentru a veri- fica dacă Japonia respectă toate cerințele Convenției STCW şi dacă s-au luat măsurile corespunzătoare în vederea prevenirii fraudei în ceea ce priveşte certificatele. S-a explicat că evaluarea se va baza pe constatările unei proce- duri de inspecție care urmează să fie efectuată de experții Agenţiei Europene pentru Siguranță Maritimă. După discuții îndelungate pe marginea cadrului juridic al Uniunii Europene, autoritățile japoneze au acceptat o misiune de inspecție prin scrisoarea din 8 martie 2011. În continuare, Comisia a procedat la evaluarea sistemelor de formare şi certificare din Japonia, pe baza rezultatelor unei inspecţii efectuate de experții Agenţiei Europene pentru Siguranţă Maritimă în februarie 2012 şi pe baza răspunsului din data de 10 ianuarie 2014 formulat de autoritățile japoneze la o cerere din 25 octombrie 2012 pentru un plan voluntar de măsuri corective. (3) Evaluarea nu a evidențiat probleme serioase, deşi a identificat unele domenii care necesită îmbunătățiri. Este vorba în special despre sistemul de standarde de calitate al administrației maritime şi al instituțiilor de învățământ şi formare cu profil maritim, care nu acoperă unele procese. De asemenea, programa și instruirea practică stabilite de standardele naționale nu asigurau îndeplinirea anumitor standarde de competență prevăzute de cursurile de „salvare” și de „prevenire şi stingere a incendiilor”. (4) Legislaţia japoneză permitea candidaților la certificare să finalizeze stagiul de îmbarcare fie la bordul unor nave cu tonaj mai mic sau cu putere de propulsie mai mică decât cele înscrise în certificatul ce urma să fie emis, fie la bordul navelor de pescuit sau al navelor de pază de coastă. Pentru a se asigura că acest tip de stagiu de îmbarcare este relevant pentru certificatul solicitat şi că toate competențele relevante au fost dobândite în timpul derulării sale, administrația a aplicat anumite criterii pentru candidaţii care au efectuat 12 de luni de stagiu de îmbarcare ca parte a unui program de formare aprobat. Cu toate acestea, pe baza analizei documentației furnizate de autori- tățile japoneze, s-a constatat că administrația nu s-a asigurat că acest tip de stagiu de îmbarcare este relevant pentru certificatul solicitat și că toate competențele relevante au fost realizate în cursul derulării sale pentru candi- dații care au efectuat 36 de luni de stagiu de îmbarcare. De asemenea, s-a constatat că administrația nu s-a asigurat că acest tip de stagiu de îmbarcare este relevant pentru certificatul solicitat și că toate competențele rele- vante au fost realizate în cursul derulării sale în cazul revalidării şi actualizării certificatelor tuturor candidaților. (5)  În ultimul rând, administrația a impus candidaţilor care au urmat un stagiu de îmbarcare aprobat de cel puțin 12 de luni, ca parte a unui program de formare aprobat, să finalizeze pregătirea aprobată pentru a depune o cerere de certificare la nivel operațional. Cu toate acestea, se pare că administrația nu impunea candidaților cu 36 luni de stagiu de îmbarcare aprobat să urmeze instructajul aprobat pentru a putea depune o cerere de certifi- care la nivel operațional. () JOL323, 3.12.2008, p. 33.